Tommy Tuberville

Thomas Hawley Tuberville (; født 18. september 1954 i Camden i Arkansas) er en amerikansk politiker og tidligere trener for amerikansk fotball på collegenivå som ble valgt inn i USAs senat for Alabama i 2021. Før han tok opp politikk var han hovedtrener for amerikansk fotballaget på Auburn University fra 1999 til 2008. Han var også hovedtrener for University of Mississippi fra 1995 til 1998, Texas Tech University fra 2010 til 2012 og University of Cincinnati fra 2013 til 2016.

Tuberville ble utpekt til Walter Camp Coach of the Year og Bear Bryant Coach of the Year i 2004 etter å ha ledet Auburns lag gjennom en sesong uten nederlag og til tittelen i Southeastern Conference og seier i Sugar Bowl. Han er den eneste treneren i Auburns historie til å ha vunnet over delstatsrivalene Alabama Crimson Tide seks ganger på rad. I 2015 var han president for American Football Coaches Association. I 2017 jobbet han som ekspertkommentator for ESPNs dekning av college football.

Tuberville stilte til valg under Senatorvalget i Alabama i 2020. Han vant nominasjonen for Republikanerne over tidligere senator og Attorney General Jeff Sessions og slo demokraten Doug Jones i valget med over 20 prosentpoeng. Tuberville allierte seg med President Donald Trump både under valget og i etterkant; ikke lenge etter at han ble innsatt slo han seg sammen med en gruppe republikanske senatorer som forsøkte å velte valgresultatet i 2020 hvor Joe Biden vant over Trump.

Tidlig liv og utdanning 
Tuberville var født og oppvokst i Camden i Arkansas, og var ett av tre barn født til Olive Nell (f. Chambliss) og Charles R. Tuberville Jr. Han ble uteksaminsert fra Harmony Grove High School i Camden i 1972. Han gikk på Southern Arkansas University hvor han spilte amerikansk fotball som safety og var på golflaget i to år. Han fikk en B.S. i kroppsøving i 1976. I 2008 ble han innlemmet i Southern Arkansas University Sports Hall of Fame og Arkansas Sports Hall of Fame.

TS Capital 
Etter å ha sagt opp som hovedtrener for Auburn i desember 2008 inngikk Tuberville et 50-50 samarbeid med John David Stroud, tidligere megler for Lehman Brothers, og stiftet TS Capital Management og TS Capital Partners, hvor han hadde et kontor og hjalp med å finne investorer. I februar 2012 ble Tuberville og Stroud saksøkt av syv investorer, som anklaget dem for å ha svindlet dem for over $1,7 millioner som de hadde investert mellom 2008 og 2011. Tubervilles advokat benektet anklagene.

I mai 2012 ble Stroud siktet for å ha misbrukt $5,2 millioner fra forskjellige investeringsselskaper i Auburn, inkludert samarbeidet med Tuberville; Tuberville ble ikke siktet. I rettsdokumenter hadde Tuberville sagt at han også var et offer og hadde tapt $450 000; søksmålet mot ham endte i forlik i oktober 2013. I november 2013 erklærte Stroud seg skyldig og fikk en dom på ti år.

Tommy Tuberville Foundation
Tuberville stiftet veldedigheten Tommy Tuberville Foundation for å hjelpe amerikanske veteraner i 2014. I 2020 rapporterte Associated Press at skattearkivene viste at organisasjonen kun brukte rundt en tredjedel av pengene de samlet inn på veldedighet. Personer involvert i organisasjonen sa at skattedokumentene ikke reflekterte frivillig arbeid og materiale som var donert i samarbeid med oppussing av veteraners hus.

Senatet

Valg

2020 

I august 2018 flyttet Tuberville fra Florida til Alabama med planer om å stille til senatorvalget i 2020. I april 2019 annonserte han at han skulle registrere seg for primærvalget for senatorsetet som var fylt av Demokraten Doug Jones. Tubervilles valgkampanje ble beskrevet som «low-profile», med få planlagte pressekonferanser eller kampanjesamlinger. Han var en nær alliert av president Donald Trump. Tidligere pressesekretær for Det hvite hus Sean Spicer var ansatt av Tubervilles kampanje.

Tuberville er en abortmotstander og vil oppheve Affordable Care Act (Obamacare). Han støttet Trumps planer om å bygge en mur på grensen mot Mexico. Tuberville vil kutte USAs statsgjeld ved å innføre kutt på velferdsprogrammer, men er mot å kutte Social Security, Medicare eller Medicaid. Han er også en klimafornekter og har sagt at det globale klimaet «won't change enough in the next 400 years to affect anybody.»

Den 3. mars 2020 vant han 33,4 % av stemmene i Republikanernes primærvalg i Alabama, foran tidligere senator og Attorney General Jeff Sessions, som fikk 31,6 %. Ettersom at ingen av kandidatene vant over 50 % av stemmene gikk primærvalget til en runoffavstemning.

Den 10. mars, før runoffavstemningen, uttrykte president Trump støtte for Tuberville. Trump hadde blitt sur på grunn av Sessions avgjørelse om å erklære seg inhabil for etterforskingen av den russiske innblandingen i det amerikanske presidentvalget da han var Attorney General. I mai 2020 kalte Trump Sessions for «slime» for hans avgjørelse. I reklamekampanjer før valget angrep Tuberville Sessions for å ikke være «man enough to stand with President Trump when things got tough.» I runoffavstemningen den 14. juli vant Tuberville med 60,7 % av stemmene.

Med Republikanernes fulle støtte var Tuberville en klar favoritt i forkant av valget. Han fikk støtte fra National Right to Life Committee, den største abortmotstandergruppen i USA. Den 3. november vant Tuberville over Jones med 60,1 % av stemmene.

I et intervju med Alabama Daily News etter valget sa Tuberville at det europeiske krigsteateret handlet om «to free Europe of socialism» og at de tre grenene i USAs føderale stat var «the House, the Senate, and the executive.» Han sa også at han se frem til å drive med pengeinnsamling som senator, som ville vært et brudd på føderal lov. Tubervilles ble kritisert for sine kommentarer.

Mandatsperiode 
Tuberville var en av seks republikanske senatorer som stemte nei på utvidelsen av COVID-19 Hate Crimes Act, som ville gjøre det mulig for justisdepartementet å vurdere tilfeller av hatkriminalitet relatert til COVID-19 samt etable en nettbasert database. I februar 2022 beskrev Tuberville forslag om å gjøre det ulovlig for folkevalgte å handle aksjer «ridiculous.» Ifølge Business Insider brøt Tuberville The STOCK Act 132 ganger i løpet av 2021.

Protest av presidentvalget i 2020 
Etter å ha blitt innsatt i januar 2021 slo Tuberville seg sammen med en gruppe republikanske senatorer som annonserte at de kom til å formelt protestere mot tellingen av valgmannsstemmene vunnet av Joe Biden i presidentvalget. Protesten var en del av sittende president Donald Trump og hans allierte for å velte valgresultatet, og hans nederlag.

Da valgmannsstemmene ble telt opp 6. januar ble United States Capitol stormet av opprørere som støttet Trump, som tvingte kongressen til å evakuere før tellingen var ferdigstilt. Under opprøret kontaktet Trump Tuberville gjennom senator Mike Lees mobiltelefon, som Trump hadde ringt med uhell. Tellingen av stemmene fortsatte samme kveld, etter at kongressen var sikret.

Tuberville stemte for protester mot valgmannsstemmer fra Arizona og Pennsylvania, to delstater Biden hadde vunnet. Han var en av seks republikanere som støttet den første klagen og en av syv som støttet den andre; resten av senatet slo ned klagen. Det ble ikke tatt opp videre protester mot valgmannsstemmene, og på morgenen 7. januar var tellingen av valgmannsstemmene ferdig, og Bidens seier over Trump var verifisert.

Stormingen av den amerikanske kongressen 2021
Den 28. mai 2021 stemte Tuberville mot opprettelsen av en uavhengig kommisjon som skulle etterforske stormingen av den amerikanske kongressen 6. februar 2021.

Komiteer 
Tuberville annonserte komiteene han skulle tjene på for den 117. kongress 5. februar 2021.
 Committee on Armed Services
Subcommittee on Emerging Threats and Capabilities
Subcommittee on Personnel
Subcommittee on Strategic Forces
 Committee on Agriculture, Nutrition, and Forestry
Subcommittee on Commodities, Risk Management, and Trade
Subcommittee on Conservation, Climate, Forestry, and Natural Resources
Subcommittee on Rural Development and Energy
 Committee on Veterans' Affairs
 Committee on Health, Education, Labor and Pensions
Subcommittee on Children and Families
Subcommittee on Unemployment and Workplace Safety

Privatliv 
Tuberville giftet seg med Vicki Lynn Harris, også fra Camden i Arkansas og uteksaminert fra Harmony Grove High School, den 19. desember 1976. Paret ble senere skilt. I 1991 giftet Tuberville seg med Suzanne (f. Fette) fra Guilford i Indiana; de har to sønner.

Tuberville investerte $1,9 millioner i GLC Enterprises, som The Securities and Exchange Commission beskrev som en Ponzi-svindel til $80 millioner. Han tapte rundt $150 000 da selskapet ble stengt ned og begjært konkurs i 2011.

Valgresultater

Referanser

Eksterne lenker

 
 Tommy Tuberville for Senate
 Profil for Texas Tech (arkivert)
 

|-

Safeties i amerikansk fotball
Amerikansk fotballtrenere
Personer fra Camden i Arkansas
Utøvere av amerikansk fotball fra USA
Medlemmer av Det republikanske parti (USA)
Senatorer fra Alabama